Gubina (pilsēta)

Gubina () ir pilsēta Polijas rietumos, Lubušas vojevodistē, pie Neises upes. Upes pretējā, kreisajā krastā atrodas Vācijas pilsēta Gūbene. Līdz 1945. gadam abas pilsētas bija vienotas, bet, pamatojoties uz Jaltas un Potsdamas konferenču lēmumiem, Gūbenes pilsētas daļa ar vēsturisko centru tika piešķirta Polijai, bet vācu iedzīvotāji padzīti. Pilsētas centrā vēl aizvien stāv pilsētas galvenās baznīcas drupas.

No 1951. līdz 2002. gadam Gubinā atradās liela armijas bāze. Pilsētas pievārtē - ogļu ieguve. Gubina ir VDR politiķa Vilhelma Pīka (Wilhelm Pieck, 1876 - 1960) dzimtā pilsēta. Pilsētas pievārtē (Starosedlē) dzimis vācu/amerikāņu teologs un filozofs Pauls Tillihs (Paul Tillich, 1886 - 1965).

Lubušas vojevodistes pilsētas